International Championship (снукер)

**International Championship** — прафесійны рэйтынгавы турнір па снукеры. Ён быў заснаваны ў 2012 годзе і праходзіў у міжнародным тэнісным цэнтры Сычуаня у Чэнду, Кітай, дзе таксама праходзіў і апошні розыгрыш 2014 года, а ў 2013 турнір адбываўся ва ўсходнім музычным парку у Чэнду, Кітай. У 2015 годзе турнір быў перанесены ў Baihu Media Broadcasting Centre у горад Дацын. International Championship з'яўляецца восьмым рэйтынгавым турнірам у сезоне 2017/2018 і адным з пяці рэйтынгавых першынстваў, якія праходзяць на тэрыторыі Кітая (разам з чэмпіянатам Кітая, World Open, Шанхай Мастэрс і адкрытым чэмпіянатам Кітая). Турнір быў заснаваны як «галоўны замежны мэйджар» (), бо мае найвышэйшы прызавы фонд з усіх рэйтынгавых турніраў, якія калі-небудзь праходзілі за межамі Вялікабрытаніі. Прызавы фонд турніру ў 2017 годзе склаў £750,000, перасягнуўшы ўсе снукерныя турніры сезона (уключаючы Мастэрс), апроч найбуйнейшых рэйтынгавых спаборніцтваў — чэмпіянату Вялікабрытаніі і чэмпіянату свету.

Турнір праходзіць на працягу тыдня на перасячэнні кастрычніку і лістапада, а фінал гуляецца на працягу двух гульнявых сесій у апошнюю нядзелю.

Фармат International Championship уключае ў сябе адзін кваліфікацыйны раўнд (з 2013 года), які праходзіць на працягу трох дзён (да 2016 года кваліфікацыя праходзіла чатыры дні) прыкладна за месяц да асноўнай стадыі і ў якім гуляюць 128 удзельнікаў (64 матчы). Пераможцы аўтаматычна трапляюць у асноўную стадыю, дзе да іх далучыюцца чацвёра ўладальнікаў уайлдкард (у 2012 годзе было 8 уладальнікаў уайлдкард), якія гуляюць у папярэднім раўндзе супраць чацвярых выпадковых гульцоў з 32 ніжэйшых сеяных, якія прайшлі кваліфікацыю. Пасля гэтага, 64 снукерысты гуляюць на выбыванне, пачынаючы з 1/32 фіналу.

Джад Трамп выйграў першы розыгрыш у 2012 годзе, а ў 2013 — Дзін Цзюньхуэй стаў першым і пакуль адзіным кітайскім гульцом, які выйграў тытул International Championship на радзіме. Пераможцам розыгрышу 2014 года стаў Рыкі Уолдэн, а ў 2015 годзе тытул выйграў чатырохразовы чэмпіён свету Джон Хігінс з Шатландыі. Дзеючым чэмпіёнам турніру з'яўляецца Марк Сэлбі, які перамог на турніры ў 2016 годзе і абараніў тытул у 2017 годзе.

## Вынікі 
### Фіналісты турніру 
### Пераможцы турніру паводле краін 
## Статыстыка ўсіх удзельнікаў International Championship 
*Без уліку вынікаў International Championship 2017.*

## Рэкорды International Championship 
### Агульныя вынікі розыгрышаў 
### Дасягненні гульцоў 
#### Усе розыгрышы 
; Найбольшая колькасць выйграных тытулаў: 2,  Марк Сэлбі (2016, 2017).
; Найбольшая колькасць фіналаў: 2,  Дзін Цзюньхуэй (2013, 2016),  Марк Сэлбі (2016, 2017),  Марк Ален (2014, 2017).
; Найбольшая колькасць паўфіналаў: 3,  Марк Сэлбі (2015, 2016, 2017).
; Найбольшая колькасць чвэрцьфіналаў: 4,  Марка Фу (2012, 2013, 2014, 2015),  Марк Ален (2012, 2014, 2015, 2017),  Марк Сэлбі (2013, 2015, 2016, 2017).
; Найбольшая колькасць выхыдаў у 1/8 фіналу: 5,  Марк Ален (2012, 2013, 2014, 2015, 2017),  Ніл Робертсан (2012, 2013, 2015, 2016, 2017),  Марк Сэлбі (2012, 2013, 2015, 2016, 2017).

## Выступы гульцоў на International Championship 
### Дэбюты гульцоў 
## Спасылкі 
* Зала славы International Championship на Snooker.org 
* Гісторыя International Championship на CueTracker.net